

EESTI MAAPARANDAJATE SELTS

Riigimetsa Majandamise Keskus

Lp Mikk Marran

peadirektor

Meie 05.05.2025 nr 05-1

Märgukiri.

Riigimetsa Majandamise Keskus hallata on valdav enamik riigile kuuluvaid maid. Oleme täheldanud, et osadel RMK halduses olevatel maadel on kraavide võrk aga maaparandussüsteemide registris nad arvel ei ole, st. tegemist on kasutusloata maaparandussüsteemidega. Vastavalt maaparandusseaduse § 102 on võimalik eelpooltoodud kasutusloata maaparandussüsteemid arvele võtta hiljemalt 1.01.2026.a. Kehtiva maaparandusseaduse alusel pärast ülalnimetatud tähtaega saab maaparandussüsteeme arvele võtta läbi kuluka uusehituse protseduuri.

Registreeritud maaparandussüsteemi puudumine raskendab nende maade sihipärast kasutust.

Seetõttu teeme ettepaneku RMK-le analüüsida läbi RMK halduses olevate maade olem ja seal maaparandussüsteemide registris mitteolevatele kraavivõrkudele kasutusload taotleda.

Ühtlasi juhime tähelepanu, et RMK on esitanud käesoleval aastal taotluse maaparandussüsteemide arvelt mahavõtmiseks rangelt kaitstavatel aladel. Palume veenduda, et taotluses ei oleks kraave, mis saavad alguse majandatavatelt aladelt sõltumata omandivormist.

Lugupidamisega

/allkirjastatud digitaalselt/

Toomas Timmusk

Juhatuse esimees

Anti Rallmann

Juhatuse liige